Ingibjörg Pálmadóttir

Ingibjörg Pálmadóttir (f. 18. febrúar 1949) er íslenskur hjúkrunarfræðingur, fyrrverandi alþingismaður og heilbrigðis- og tryggingamálaráðherra.

Ingibjörg sat á Alþingi fyrir Framsóknarflokkinn í Vesturlandskjördæmi 1991–2001.

Ingibjörg er fædd og uppalin á Hvolsvelli. Foreldrar hennar eru Pálmi Eyjólfsson sýslufulltrúi og Margrét Ísleifsdóttir tryggingafulltrúi. Bróðir Ingibjargar er Ísólfur Gylfi Pálmason sveitarstjóri og fyrrverandi alþingismaður. Eiginmaður Ingibjargar er Haraldur Sturlaugsson fyrrverandi forstjóri útgerðarfyrirtækisins Haraldar Böðvarssonar á Akranesi og eiga þau fjóra syni.

 Nám og störf 
Hjúkrunarfræðipróf frá Hjúkrunarskóla Íslands 1970.

Ingibjörg starfaði sem hjúkrunarfræðingur við Sjúkrahús Akraness 1970–1988, alþingismaður fyrir Framsóknarflokkinn í Vesturlandskjördæmi frá 1991–2001 og heilbrigðis- og tryggingaráðherra frá 1995–2001.Alþingi, Æviágrip – Ingibjörg Pálmadóttir (skoðað 1. maí 2019) Eftir að Ingibjörg lét af þingmennsku starfaði hún um tíma sem umboðsmaður sjúklinga á Landspítalanum, hjá Velferðarsjóði barna og sem stjórnarformaður Hjálparstarfs kirkjunnar.Hvar eru þau nú? Lifðu núna, Ingibjörg Pálmadóttir fyrrverandi ráðherra og þingmaður (skoðað 1. maí 2019)

Ingibjörg var bæjarfulltrúi Framsóknarflokksins á Akranesi 1982–1994 og aftur frá 2014–2018.

 Annað 
Ingibjörg sat í embætti heilbrigðisráðherra um 6 ára skeið, lengur en nokkur annar á Íslandi.Lengst í stóli heilbrigðisráðherra á Íslandi og Norður-Evrópu, Morgunblaðið (skoðað 1. maí 2019)

 Tilvísanir 

Flokkur:Fólk fætt árið 1949
Flokkur:Þingmenn Framsóknarflokksins
Flokkur:Heilbrigðisráðherrar Íslands
Flokkur:Kjörnar Alþingiskonur 1991-2000

Flokkur:Íslenskir hjúkrunarfræðingar